rejauldu/bengali-wikipedia huggingface dataset:
প্রোফেসর শঙ্কু হল সত্যজিৎ রায়ের লেখা নয়টি কল্পবিজ্ঞান ছোটোগল্পের একটি সংকলন। এই গল্পগুলির উপজীব্য বিষয় হল সত্যজিৎ-সৃষ্ট বিজ্ঞানী প্রোফেসর শঙ্কুর বিভিন্ন অভিযান। ১৯৬৫ সালে নিউ স্ক্রিপ্ট থেকে বইটি প্রথম প্রকাশিত হয়।সত্যজিৎ রায়: তথ্যপঞ্জি, দেবাশিষ মুখোপাধ্যায়, সৃষ্টি প্রকাশন, কলকাতা, ২০০১, পৃ. ৫৯  প্রোফেসর শঙ্কু বইয়ের প্রথম সংস্করণের অন্তর্ভুক্ত গল্পগুলি হল: "ব্যোমযাত্রীর ডায়রি", "প্রোফেসর শঙ্কু ও হাড়", "প্রোফেসর শঙ্কু ও ম্যাকাও", "প্রোফেসর শঙ্কু ও ঈজিপ্সীয় আতঙ্ক", "প্রোফেসর শঙ্কু ও আশ্চর্য পুতুল", "প্রোফেসর শঙ্কু ও গোলক রহস্য" ও "প্রোফেসর শঙ্কু ও চী চিং"। দ্বিতীয় সংস্করণে "প্রোফেসর শঙ্কু ও খোকা" ও "প্রোফেসর শঙ্কু ও ভূত" গল্প দু-টি যুক্ত হয়।  প্রথম সংস্করণের অন্তর্ভুক্ত গল্পগুলি ১৯৬১ থেকে ১৯৬৫ সালের মধ্যে সন্দেশ পত্রিকায় প্রকাশিত হয়েছিল। দ্বিতীয় সংস্করণে সংযোজিত অতিরিক্ত গল্প দু-টি ১৯৬৬ ও ১৯৬৭ সালে উক্ত পত্রিকাতেই প্রকাশিত হয়।সত্যজিৎ রায়: তথ্যপঞ্জি, দেবাশিষ মুখোপাধ্যায়, সৃষ্টি প্রকাশন, কলকাতা, ২০০১, পৃ. ৯২  প্রেক্ষাপট প্রোফেসর শঙ্কু-কেন্দ্রিক কল্পবিজ্ঞান ছোটোগল্পগুলি সত্যজিৎ রায়ের মৌলিক সৃষ্টি হলেও তার বাবা সুকুমার রায়ের লেখা দু-টি গল্পের মধ্যে এই বিজ্ঞানী চরিত্রটির পূর্বাভাস লক্ষ্য করা যায়। এই গল্প দু-টি হল "হেশোরাম হুঁশিয়ারের ডায়রি" ও "নিধিরাম পাটকেল"।বাংলা শিশু-কিশোর সাহিত্যের ইতিহাস ও বিবর্তন (১৯৫০-২০০০), ড. মহুয়া ভট্টাচার্য গোস্বামী, পত্রলেখা, কলকাতা, ২০১১ সংস্করণ, পৃ. ১৮১ অভিনেত্রী অপর্ণা সেনকে দেওয়া একটি সাক্ষাৎকারে সত্যজিৎ রায় জানিয়েছিলেন:অপর্ণা সেন গৃহীত সত্যজিৎ রায়ের সাক্ষাৎকার, সানন্দা, ৩১ জুলাই, ১৯৮৬ শঙ্কু যখন প্রথম evolve [বিকশিত হয়] করে, তখন শঙ্কু was a slightly comic character [ছিল একটি সামান্য কমিক চরিত্র]. It was take off on science fiction [এটি কল্পবিজ্ঞান থেকে শুরু হয়েছিল]. সেটার উৎস ছিল আমার বাবার লেখা ‘হেশপ্রাম হুঁশিয়ারের ডায়রি’।  প্রকাশনার ক্রম প্রোফেসর শঙ্কু ছোটোগল্প সংকলনের অন্তর্ভুক্ত গল্পগুলি ১৯৬১ থেকে ১৯৬৭ সালের মধ্যে নিম্নোক্ত ক্রমে সন্দেশ পত্রিকায় প্রকাশিত হয়:  + প্রকাশনার ক্রম অনুযায়ী প্রোফেসর শঙ্কু বইটির গল্পগুলির তালিকা শিরোনাম প্রকাশনার তারিখ কাহিনি-সারাংশ  "ব্যোমযাত্রীর ডায়রি"   আশ্বিন, কার্তিক, অগ্রহায়ণ ১৩৬৮ বঙ্গাব্দ (সেপ্টেম্বর-নভেম্বর ১৯৬১ খ্রিষ্টাব্দ; তিনটি সংখ্যায় ধারাবাহিকভাবে প্রকাশিত)   প্রোফেসর ত্রিলোকেশ্বর শঙ্কু তার চাকর প্রহ্লাদ, পোষা বিড়াল নিউটন ও রোবট বিধুশেখরকে নিয়ে নিজের তৈরি একটি রকেটে চড়ে মঙ্গল গ্রহে উপস্থিত হন। অবতরণের দু ঘণ্টা পরেই মঙ্গলের মাছ-সদৃশ প্রাণীদের আক্রমণে বিধ্বস্ত হয়ে তারা রকেটে ফিরে আসতে বাধ্য হন। রকেটটি স্বয়ংক্রিয়ভাবে মহাশূন্যে যাত্রা করে। কিন্তু পৃথিবীতে ফেরার পথ হারিয়ে রকেট সৌরজগতের অজানা কোনও এক দিকে পাড়ি দেয়। তিন বছর বাদে তারা উপস্থিত হন টাফা নামে এক গ্রহে। সেই গ্রহের বাসিন্দারা হল অতিকায় পিঁপড়ের আকৃতি-বিশিষ্ট বুদ্ধিহীন এক শ্রেণির বাংলা-জানা আদিম মানুষ। তারা শঙ্কুকে সাদর অভ্যর্থনা জানিয়ে সেই গ্রহে রেখে দেয়। ল্যাবরেটরির অভাবে শঙ্কুর বৈজ্ঞানিক গবেষণাও বন্ধ হয়ে যায়। ফলে তিনিও সেই গ্রহেই থেকে যেতে বাধ্য হন। বাংলা শিশু-কিশোর সাহিত্যের ইতিহাস ও বিবর্তন (১৯৫০-২০০০), ড. মহুয়া ভট্টাচার্য গোস্বামী, পত্রলেখা, কলকাতা, ২০১১ সংস্করণ, পৃ. ১৮২শঙ্কু সমগ্র, সত্যজিৎ রায়, আনন্দ পাবলিশার্স প্রাইভেট লিমিটেড, কলকাতা, ২০০২, পৃ. ২০  তথ্যসূত্র  বহিঃসংযোগ  "ব্যোমযাত্রীর ডায়রি" গল্পপাঠ – রেডিও মির্চি ৯৮.৩ এফএম  বিষয়শ্রেণী:প্রোফেসর শঙ্কু বিষয়শ্রেণী:বাংলা সাহিত্য বিষয়শ্রেণী:ভারতীয় শিশুসাহিত্য
ফ্লাই ঢাকা এয়ারলাইন্স বা ফ্লাই ঢাকা হলো বাংলাদেশের একটি বেসরকারি বিমান সংস্থা। এর সদর দপ্তর ঢাকায় অবস্থিত। এয়ারলাইনটি নভেম্বর ২০২৪ থেকে কার্যক্রম শুরু করতে চলেছে।   ইতিহাস  এয়ারলাইন্সটি পূর্বে এয়ার অপারেটর সার্টিফিকেট (এওসি) পেলেও ২০২২ সালের সেপ্টেম্বরে সেটির মেয়াদ শেষ হয়ে যায়। বর্তমানে এয়ারলাইন্সটি পুনরায় এওসি অর্জনের জন্য অপেক্ষা করছে।   গন্তব্যস্থল  এয়ারলাইনটি নিয়ম অনুসারে আন্তর্জাতিক ফ্লাইট অফার করার আগে কমপক্ষে এক বছর অভ্যন্তরীণ ফ্লাইট পরিচালনা করবে। দেশশহরবিমানবন্দরমন্তব্যতথ্যসূত্র ঢাকাহযরত শাহজালাল আন্তর্জাতিক বিমানবন্দর   বিমানবহর  ফ্লাই ঢাকা প্রথমে অভ্যন্তরীণভাবে এটিআর ৭২-৬০০ উড়োজাহাজ দিয়ে বিমান পরিচালনা করবে। তারপরে, এয়ারলাইনটি তার বিশ্বব্যাপী সম্প্রসারণের জন্য এয়ারবাস এবং বোয়িং এয়ারক্রাফ্টগুলি অধিগ্রহণের মাধ্যমে তাদের ফ্লিট লাইনআপ প্রসারিত করার পরিকল্পনা করছে।   তথ্যসূত্র   বিষয়শ্রেণী:বাংলাদেশের বিমান পরিবহন সংস্থা
কানপুর সংগ্রহালয় ( হিন্দি : कानपुर पुरातत्व संग्रहालय) হলো  ভারতের উত্তরপ্রদেশের কানপুরে অবস্থিত একটি সরকারি জাদুঘর। এই সংগ্রহালয়টি কানপুর মিউজিয়াম নামেও পরিচিত। ব্রিটিশরা সপ্তম এডওয়ার্ডের সম্মানে কিং এডওয়ার্ড মেমোরিয়াল হল হিসেবে এই সংগ্রহালয়টি তৈরি করে। এই সংগ্রহালয়টি কানপুর শহর নির্মাণে প্রভাবিত নানা ঘটনা এবং যেসব ব্যক্তি কানপুর শহর নির্মাণে নানা ভূমিকা পালন করেছেন সেইসব গল্প তুলে ধরে। শহরের ঐতিহাসিক অতীত সম্পর্কে অনেক আকর্ষণীয় প্রদর্শনীর সামগ্রী এখানে রয়েছে। এটি শিল্পকর্ম এবং প্রদর্শনীর এক ভান্ডার।   ইতিহাস  ব্রিটিশ ঔপনিবেশিক আমলে কানপুরকে এশিয়ার ম্যানচেস্টার বলা হতো।  কানপুরে বসতি স্থাপনকারী ইউরোপীয় বণিকরা ইউরোপীয় ধাঁচের বিনোদনের প্রয়োজনীয়তা অনুভব করেছিলেন, তাই তারা পশ্চিমা ধাঁচের বলরুম নৃত্যের জন্য একটি হল নির্মাণের কাজ শুরু করেছিলেন। রাজা এডওয়ার্ড ১৮৭৬ সালে কানপুর  সফরে আসেন। ১৯১০ সালে তার মৃত্যুর পর কানপুরে তার সফরের স্মারক হিসেবে এই হলটি নির্মাণ করা হয়। আর এর নামকরণ করা হয় কিং এডওয়ার্ড মেমোরিয়াল (কেইএম) হল। সংশ্লিষ্ট উদ্যানের তহবিল কানপুরে বসতি স্থাপনকারী ইউরোপীয় ব্যবসায়ী এবং ভারতীয় বণিকদের কাছ থেকে সংগ্রহ করা হয়েছিল।  প্রথম বিশ্বযুদ্ধ শুরু হলে এই হলের নির্মাণ কাজ বন্ধ হয়ে যায়। সেইসময় হলটি আহত ব্রিটিশ সৈন্যদের থাকার জন্য ব্যবহার করা হয়। যুদ্ধের পর কেইএম হলটি একটি অস্থিচিকিৎসা সংক্রান্ত পুনর্বাসন হাসপাতালে রূপান্তর করা হয়।  এরপর ১৯২০ সালে এটি হারকোর্ট বাটলার টেকনোলজিক্যাল ইনস্টিটিউটে পরিণত হয়।  ১৯১৮ সালে প্রথম বিশ্বযুদ্ধের পর হলটির নির্মাণকাজ সম্পন্ন হয়। সেইসময় ইউরোপীয় বসতি স্থাপনকারীরা এটি তাদের সাংস্কৃতিক কর্মকাণ্ডের জন্য ব্যবহার করতেন। মাঝে মাঝে এটি বিবাহ অনুষ্ঠানের জন্য ধনী ভারতীয় বণিকদের কাছে ভাড়া দেওয়া হতো।  ১৯৪৭ সালে ভারতের স্বাধীনতার পর কেইএম হলের নাম পরিবর্তন করে গান্ধী ভবন রাখা হয়। গান্ধী ভবনে এখন একটি পৌর গ্রন্থাগার এবং কানপুর সংগ্রহালয় জাদুঘর রয়েছে।  কানপুর সংগ্রহালয় ১৯৯৯ সালে প্রতিষ্ঠিত হয়েছিল। এটি মল রোড এবং কানপুর-লখনউ রোডের সংযোগস্থল ফুলবাগ মাঠ অবস্থিত। জাদুঘরের সংগ্রহে একটি পুরনো ঔপনিবেশিক আমলের কামান রয়েছে।   সংগ্রহালয়ের সময় ও প্রবেশ মূল্য  কানপুর সংগ্রহালয় প্রতিদিন মঙ্গলবার থেকে রবিবার পর্যন্ত খোলা থাকে। এই জাদুঘরটি সোমবার দর্শকদের জন্য বন্ধ রাখা হয়। জাদুঘরের সময় হলো সকাল ১০:৩০ থেকে বিকেল ৪:৩০ থেকে পর্যন্ত। জাদুঘরে প্রবেশের জন্য প্রতি প্রাপ্তবয়স্ক দর্শনার্থীকে ১৫ টাকা প্রবেশ মূল্য দিতে হয়।   তথ্যসূত্র   বিষয়শ্রেণী:উত্তরপ্রদেশের জাদুঘর বিষয়শ্রেণী:কানপুরের ভবন ও স্থাপনা বিষয়শ্রেণী:কানপুরের দর্শনীয় স্থান বিষয়শ্রেণী:কানপুরের ইতিহাস বিষয়শ্রেণী:ভারতের স্থানীয় জাদুঘর
হোসেন উদ্দিন শেখর একজন বাংলাদেশী লেখক, গবেষক ও শিক্ষাবিদ। তিনি ঢাকা বিশ্ববিদ্যালয়ের বায়োকেমিস্ট্রি অ্যান্ড মলিকুলার বায়োলজি বিভাগের অধ্যাপক। বর্তমানে গোপালগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য হিসাবে দায়িত্ব পালন করছেন।   শিক্ষাজীবন  তিনি ঢাকা বিশ্ববিদ্যালয়ের বায়োকেমিস্ট্রি অ্যান্ড মলিকুলার বায়োলজি বিভাগ থেকে ১৯৮৬ সালে স্নাতক ও ১৯৮৭ সালে স্নাতকোত্তর ডিগ্রি লাভ করেন। ২০০৩ সালে শেখর জাপানের টোকিও মেট্রোপলিটন ইউনিভার্সিটি থেকে পিএইচডি ডিগ্রি অর্জন করেন। পরবর্তীতে তিনি ইউনাইটেড ন্যাশন্স ইউনিভার্সিটি, টোকিও থেকে তার পোস্ট-ডক্টরাল ডিগ্রি সম্পন্ন করেন।   কর্মজীবন  শেখর ১৯৯২ সালে ঢাকা বিশ্ববিদ্যালয়ে প্রাণরসায়ন ও অনুপ্রাণ বিজ্ঞান বিভাগে প্রভাষক হিসেবে কর্মজীবন শুরু করেন। ২০০৭ সালে তিনি অধ্যাপক পদে পদোন্নতি পান। বর্তমানে তিনি স্বেচ্ছাসেবী সংগঠন ভলান্টারি কনজ্যুমারস ট্রেইনিং অ্যান্ড অ্যাওয়ারনেস সোসাইটির (ভোক্তা) সভাপতি ও বাংলাদেশের প্রাণরসায়ন ও অণুজীববিদদের সংগঠন বাংলাদেশ সোসাইটি ফর বায়োকেমিস্ট্রি অ্যান্ড মলিকুলার বায়োলজির সাধারণ সম্পাদক হিসাবে কাজ করছেন। এছাড়াও তিনি বৈজ্ঞানিক জার্নাল বায়োরিসার্স কমিউনিকেশন্সের প্রধান সম্পাদক।  এছাড়াও শেখর বেশ কিছু জার্নালের  সম্পাদনা পরিষদের সদস্য, এরমধ্যে প্লস ওয়ান, ফন্টিয়ারস ইন মলিকুলার বায়োসাইন্সেস, বায়োমেড রিসার্স ইন্টারন্যাশনাল ও স্প্রিঞ্জার এর ডিস্কোভার টক্সিকোলজি উল্লেখযোগ্য। তিনি খাদ্য ও কৃষি সংস্থার গ্লোবাল ফোরাম অন ফুড সিকিউরিটি অ্যান্ড নিউট্রিশন এর সক্রিয় সদস্য।   গবেষণা ও প্রকাশনা  দেশীয় ও আন্তর্জাতিক জার্নালে শেখরের ১১০টির বেশি গবেষণা প্রবন্ধ প্রকাশিত হয়েছে। তিনি "ফাংশনাল ফুডস ফ্রম বাংলাদেশ" শিরোনামে ইংরেজি ভাষায় একটি উল্লেখযোগ্য বই রচনা করেন। এছাড়াও তিনি স্প্রিঞ্জারে প্রকাশিত "রিসেন্ট অ্যাডভান্সেস ইন অক্সিডাটিভ ট্রেস অ্যাসোসিয়েটেড ক্রনিক ডিজিসেস" শিরোনামের একটি বই যৌথভাবে সম্পাদনা করেন। এছাড়াও তিনি টোকিওতে অবস্থানকালে নোবেল বিজয়ী প্রফেসর ইয়োশিনোরি ওসুমির সাথে কাজ করেছেন।   তথ্যসূত্র   বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:গোপালগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:বাংলাদেশী রসায়নবিদ
আগস্ট ২০১৬ সালে  ম্যাসেডোনিয়া প্রজাতন্ত্রের পশ্চিম ও উত্তর-পশ্চিম অংশে বেশ কিছু ঝড় বৃষ্টি আছড়ে পড়ে। ৬ আগস্ট ২০১৬, একটি ঝড়ের সঙ্গে প্রবল বাতাস ও বন্যার আঘাতে স্কোপজে এবং দেশের পশ্চিম অংশে অন্তত ২১ জন নিহত এবং কয়েক ডজন আহত বা নিখোঁজ হয়ম্যাসেডোনিয়ায় জরুরি অবস্থা জারি ফ্ল্যাশ বন্যায় ২১জনেের মৃত্যুর পর।, রয়টার্স, 7 আগস্ট 2016.ম্যাসেডোনিয়া ঝড়: প্রাণঘাতী খামখেয়ালী বন্যার আঘাতে স্কোপজে, বিবিসি, 7 আগস্ট 2016.   ঘটনা   ৬ আগস্ট ২০১৬র  বিকেল  সিইডিটি ৫টা ৩০ মিনিটে রাজধানী স্কোপিজে ভারী বৃষ্টি শুরু হয় ফলসরূপ প্রবল বাতাস ও বন্যা হয়। মাঝখানে রাত প্রায় ৩:৩০ নাগাদ দুর্যোগ তুঙ্গে হয়ে, পরদিন সকাল ৯:৩০ নাগাদ বৃষ্টি বন্ধ হয়। ম্যাসেডোনিয়া-র আবহাওয়া দপ্তরের খবর অনুযায়ী স্কোপজেতে ২ ঘন্টায় ৯৩ লিটার প্রতি বর্গ মিটার(১.৯ ইম্প গালন/বর্গ ফুট) বৃষ্টিপাত হয়েছিল, যা পুরো আগস্ট  মাসের  গড় বৃষ্টিপাতের সমতুল্য, কিছু কিছু প্রভাবিত  এলাকায় জলস্তর  ১.৫মিটার(৪ ফুট ১১ইঞ্চি) উচ্চতায় পৌঁছেছিল, যেখানে ম্যাসেডোনিয়ার পুলিশ ও সেনাবাহিনী দ্বারা বেঁচে থাকা এবং অন্যান্য ক্ষতিগ্রস্তদের জন্য চিরুনি তল্লাসি করা হয়। আবহাওয়া দপ্তরের প্রতিবেদন যে ঝড়ের প্রথম দুই ঘন্টায় ৮০০র বেশি বজ্রপাত রেকর্ড করা হয়, যা আগামী পাঁচ ঘণ্টা চলতে থাকে।কমপক্ষে ২০জন মৃত, ম্যাসেডোনিয়ার স্কোপজেতে ঝড় ও ফ্ল্যাশ বন্যা আছড়ে পড়েে। , এবিসি নিউজ অস্ট্রেলিয়া, 7 আগস্ট 2016. অন্তত ২১ জন মারা যান, আরও কয়েক ডজন আহত বা নিখোঁজ হন। স্থানীয় প্রতিবেদনের খবর অনুযায়ী ৬৫ বার শহরের মধ্যে অ্যাম্বুলেন্স ডাকতে হয়, ২০ টিরও বেশি মানুষের চিকিত্সা করা হয় এবং সেনাবাহিনীর সাহায্য নেওয়া হয়। শহরের উত্তর-পূর্ব দিকের তিনটি গ্রাম ধ্বসের কারণে বিচ্ছিন্ন হয়ে পড়ে।   প্রতিক্রিয়া  উপ-প্রধানমন্ত্রী নিকোলা টোডরভ ঝড়টিকে একটি "অভূতপূর্ব অনুপাতের বিপর্যয়কারী ঘটনা" আখ্যা দেন এবং বলেন যে মৃতের সংখ্যা আরও বাড়তে পারে। স্কোপজের মেয়র কসে ট্রাজানোভস্কি বলেন, এই শহরে এমন একটি দুর্যোগ আগে ঘটেনি। সরকার জরুরি অবস্থা ঘোষণা করেন এবং ৮ আগস্ট জাতীয় শোক দিবস ঘোষণা করা হয়।   তথ্যসূত্র   বিষয়শ্রেণী:বন্যা বিষয়শ্রেণী:২০১০-এর দশকে স্কোপিয়ে
Template:Party color cell is used to produce a colored table cell with a given political party's colors.   Usage      Parameters   + Parameter Description 1 The political party's name. 2 Optional; The cell width. Defaults to 0.3em. rowspan Optional; The number of rows to span. colspan Optional; The number of columns to span.   Examples  {| class="wikitable" |- | {{party color cell|Aontú}} | Candidate | |- | |... |}   Candidate...  or to override the default width of 10px, {| class="wikitable" |- | {{party color cell|Aontú|10px}} | Candidate | |- | |... |}    Candidate... or to override the default rowspan of 1, {| class="wikitable" |- | {{party color cell|Aontú|rowspan=3}} | Candidate | |- |... |- |... |- | |... |}   Candidate.........   ব্যবহার    আরও দেখুন
{| class="" |- | align=center colspan=5 style="font-size:200%; background:#dfdfdf; padding:0.3em"|উইকিপ্রকল্প ইসলাম:ধর্মতত্ত্ব কার্যগোষ্ঠী |-  |- | 150px|left|ধর্মতত্ত্ব কার্যগোষ্ঠী ||   এই নিবন্ধটি উইকিপ্রকল্প ইসলাম এর ধর্মতত্ত্ব কার্যগোষ্ঠীর অংশ, নিবন্ধটিকে আরো উন্নত করে তুলতে আমাদেরকে সাহায্য করুন। যদি আপনি অংশগ্রহণ করতে চান তবে প্রকল্প পাতায় যান।  এই ধর্মতত্ত্ব কার্যগোষ্ঠী উইকিপ্রকল্প সম্পর্কে জানতে চাইলে উইকিপ্রকল্প পাতায় যান                সাধারণ নির্দেশাবলী: রচনাশৈলী পুস্তিকা আপনি কি ভাবে সাহায্য করবেন: বিজ্ঞপ্তি-ফলক, আলোচনা সভা ধর্মতত্ত্ব কার্যগোষ্ঠী -নিবন্ধগুলোর মান ও পরিমান বৃদ্ধির  লক্ষ্যে |-  |-  Category:উইকিপ্রকল্প পতাকা
উইকম্বে, বাকিংহামশায়ারের জন কোটিনহাম (সক্রিয় ১৩৯৯-১৪২৫), ছিলেন একজন ইংরেজ রাজনীতিবিদ।  কোটিংহাম বিবাহিত ছিলেন, তার স্ত্রীর নাম রেকর্ড করা হয়নি। তাদের এক ছেলে ছিল, এমপি, রবার্ট কোটিনহাম ।  তিনি ১৩৯৯, ১৪০৬ এবং ১৪২৫ সালে উইকম্বের জন্য ইংল্যান্ডের সংসদের সদস্য (এমপি) ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪২৫ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের সংসদ সদস্য ১৩৯৯ বিষয়শ্রেণী:১৪২৫-এ মৃত্যু বিষয়শ্রেণী:১৪শ শতাব্দীতে জন্ম
'কুপি বাতি ভাস্কর্য হল বাংলাদেশের নেত্রকোণা জেলার বারহাট্টা উপজেলার চিরাম ইউনিয়নে বামনগাঁও সরকারি প্রাথমিক বিদ্যালয়ের সামনে অবস্থিত একটি ভাস্কর্য।  এটি অন্যান্য ভাস্কর্যের চেয়ে একটু আলাদা ধাঁচের। আমাদের গ্রাম বাংলায় বিদ্যুৎ আসার আগে যে কুপি বাতি ঘরে ঘরে জ্বলত তার ভাস্কর্য এটি। ভাস্কর্যের নীচে শ্বেত পাথরে খোদাই করা আছে একটি কবিতা। অসাম্প্রদায়িক এবং কোনো ধর্মীয় চেতনার সাথে সাংঘর্ষিক নয় এমন একটি ভাস্কর্য বাড়িয়ে দিয়েছে গ্রামের সৌন্দর্য্য। ২০১৯ সালের ১ ফেব্রুয়ারি কবি এনামূল হক পলাশ নিজ গ্রামে এই ভাস্কর্যটি স্থাপন করেছেন। ভাস্কর্যটি তৈরি করে দিয়েছেন বিখ্যাত ভাস্কর অখিল পাল।   তথ্যসূত্র   বিষয়শ্রেণী:বাংলাদেশের ভাস্কর্য
ধইঞ্চা বা ধৈঞ্চা বা ধনচে এর বৈজ্ঞানিক নাম Sesbania bispinosa, এর বন্য অবস্থার প্রজাতিটির বৈজ্ঞানিক নাম Sesbania aculeata. এটি সেসবানিয়া গণের অন্তর্ভুক্ত ছোট বৃক্ষ।  বাংলা এবং হিন্দিতে একে ধইঞ্চা, ইংরেজিতে Dhaincha বলা হয়।   বাসস্থান ও বিস্ত‌ৃতি  এটি এশিয়া এবং উত্তর আফ্রিকার স্থানীয় উদ্ভিদ। গ্রীষ্মমণ্ডলীয় আফ্রিকায় খুব সহজেই আগাছা বিনাশকারী এই উদ্ভিদটি দেখা যায়। এ বৈশিষ্ট্যের কারণে এটিকে আমেরিকা মহাদেশেও রোপন শুরু হয়েছে। লবণাক্ত মাটিতেও এটি বেড়ে ওঠে।   ধইঞ্চা (S. bispinosa) সিক্ত, ভারী মাটিতে অভিযোজিত উদ্ভিদ কিন্তু খরা-প্রবণ বা বালুময় এলাকায়ও সহজেই অভিযোজিত হয়। এটি বিস্তরভাবে ভারত, বাংলাদেশে চাষ করা হয়। ভিয়েতনামে ধানখেতে এটি চাষ করা হয় পরবর্তীতে জ্বালানিকাঠ হিসেবে ব্যবহারের উদ্দেশ্যে।    বর্ণনা  এটি একটি একবর্ষজীবী উদ্ভিদ। এটি লম্বায় সাত মিটার পর্যন্ত দীর্ঘ হতে পারে কিন্তু সাধারণত এক বা দুই মিটার বড় হয়। এর বাকল তন্তুময়, কাণ্ড শাঁসযুক্ত এবং বলিষ্ঠ আর ফুল হলুদ বর্ণের। এটি মটরশুটির মত ফল উৎপাদন করে যার মধ্যে হালকা বাদামী রঙের বীজ থাকে।Pictures of the tree   ব্যবহার  এই উদ্ভিদটির বহুল ব্যবহার বিদ্যমান। সবুজ সার, ধানের খড়, জ্বালানিকাঠ এবং পশুখাদ্য হিসেবে এটির প্রচলন রয়েছে।  এটি দড়ি, মাছ ধরার জাল, চটের কাপড়, (নৌকার) পালের কাপড় তৈরিতে ব্যবহার করা যায়। এর তন্তু বার্চ গাছের তন্তুর মত অর্থাৎ কাগজ তৈরিতে এটি ভাল কাঁচামাল হতে পারে।  এর পত্ররাজি উত্তম পশুখাদ্য এবং শস্যবীজ মুরগির খাবার হিসেবে ব্যবহার্য। এই গাছটি দুর্ভিক্ষের সময়ে মানুষের জন্য খাদ্যের উৎস হতে পারে।  ধইঞ্চা যে আঠা উৎপন্ন করে তা ঘনকারক এজেন্ট হিসেবে ব্যবহার করা যায়।  অন্যান্য কলাই জাতীয় উদ্ভিদের মত, এটি নাইট্রোজেন সংবন্ধনের মাধ্যমে মাটির স্বাস্থ্যবৃদ্ধি করতে পারে।  এটি ভাল জ্বালানিকাঠ।   ধইঞ্চার ফল বহুকাল ধরে দাঁদ এবং অন্যান্য চর্মরোগ সংক্রমণের প্রতিকারে প্রলেপ হিসেবে ব্যবহৃত হচ্ছে।    রন্ধনশিল্পে ব্যবহার  ধইঞ্চার হলুদ ফুল দক্ষিণ-পূর্ব এশিয়ায় সবজি হিসেবে খাওয়া হয়। মূলত থাইল্যান্ড এবং ভিয়েতনামে এর কদর বেশি।Gỏi tép đồng và bông điên điển - Vietnamese dish   থাই ভাষায় ধইঞ্চা ফুলের নাম ডক সানো (ดอกโสน)। থাই রন্ধনপ্রণালীতে এটিকে রান্না করে অথবা কাঁচা উভয়ভাবেই ব্যবহার করা হয়।Thailand, Cuisine  ডিমের অমলেটOmelette  এবং মিষ্টি তৈরিতেওSweets - "ขนมดอกโสน" (kanom dok sanō) এই ফুলের ব্যবহার রয়েছে।   ছবির গ্যালারী  থাম্ব|240x240পিক্সেল|খালের পাশে ধইঞ্চার ঝোপ   তথ্যসূত্র   বিষয়শ্রেণী:তন্তু গাছ বিষয়শ্রেণী:গুল্ম বিষয়শ্রেণী:ভিয়েতনামের উদ্ভিদ বিষয়শ্রেণী:ফ্যাবোইডি বিষয়শ্রেণী:থাইল্যান্ডের বৃক্ষ
আওরঙ্গবাদি মহল (; অর্থ "সিংহাসনের সমৃদ্ধি";(জন্ম ১৩ মে ১৬২৭  মৃত্যু ১৬৮৮) ছিলেন মুঘল সম্রাট আওরঙ্গজেবের স্ত্রী।    পরিচয়  আওরঙ্গবাদি মহল হয়তো ঔরঙ্গাবাদের মানুষ ছিল  অথবা ঔরঙ্গাবাদ শহরে আওরঙ্গজেবের হারেমে প্রবেশ করেছিল।  তিনি জন্মগতভাবে জর্জিয়ান বা সার্কাসিয়ান ছিলেন।  সম্রাট আকবরের শাসনামল থেকেই আদেশ করা হয়েছিল যে রাজকীয় হারেমের মহিলাদের নাম জনসমক্ষে উল্লেখ করা উচিত নয়, তাদের কিছু উপাধি দ্বারা মনোনীত করা উচিত, যা তাদের জন্মস্থান বা শহর থেকে উদ্ভূত হয়। যে দেশে তারা রাজকীয় হারেমে প্রবেশ করেছিল।   কিছু সূত্র অনুসারে এটাও বলা হয় যে আওরঙ্গজেব জাহাঙ্গীর ও নূর জাহানের নাতনি তথা শাহজাদা শাহরিয়ার মির্জার কন্যা আরজানি বেগমকে বিয়ে করেছিলেন। কথিত আছে যে নূরজাহান এবং লাডলি বেগমের মৃত্যুর পর আরজানি বেগম একা হয়ে গেলে আওরঙ্গজেব তাকে লাহোর থেকে ঔরঙ্গাবাদে নিয়ে আসেন এবং তার সহায়তার জন্য বিয়ে করেন। বিয়ের পর তার নাম রাখা হবে আওরঙ্গবাদি মহল।   বিবাহ  ১৬৬১ সালের ২৮ সেপ্টেম্বর তিনি আওরঙ্গজেবের কনিষ্ঠ কন্যা মেহের উন নেসা বেগমের জন্ম দেন। তিনি ছিলেন তার পিতার নবম সন্তান এবং তার মায়ের একমাত্র সন্তান।  ১৬৮০ সালের মার্চ মাসে ইয়ালাংতোশ খান বাহাদুরকে ঔরঙ্গাবাদি এবং প্রিন্সেস জেবউন্নিসা বেগমকে দিল্লি থেকে আজমেরে নিয়ে আসার জন্য পাঠানো হয়। তারা দুজনেই মে মাসে সেখানে পৌঁছেছিলেন এবং শাহজাদা মুহাম্মদ আজম শাহ মির্জা তাদের স্বাগত জানিয়েছিলেন, যিনি তাদের রাজকীয় হারেমে নিয়ে যান। যাইহোক, ১৬৮১ সালের ফেব্রুয়ারিতে, যখন প্রিন্স মুহাম্মদ আকবর মির্জা তার পিতা আওরঙ্গজেবের বিরুদ্ধে বিদ্রোহ শুরু করেছিলেন, তখন আওরঙ্গবাদিকে দিল্লিতে ফেরত পাঠানো হয়েছিল। তার সঙ্গে ছিলেন প্রিন্স মোহাম্মদ আকবর মির্জার স্ত্রী ও প্রিন্স সুলাইমান শিকোহ মির্জার মেয়ে সেলিমা বানু বেগম।  ১৬৮৬ সালের মার্চ মাসে, বিজাপুরের দুর্গ দখল করার জন্য আওরঙ্গজেবের মিছিলের আগে, খান জাহান বাহাদুরকে ঔরঙ্গাবাদি আনার জন্য বুরহানপুরে পাঠানো হয়েছিল। তার জন্য একটি পান্না স্মারকি তার কাছে তৈরি করা হয়েছিল। তিনি ১৬৮৬ সালের মে মাসে দিল্লি থেকে শোলাপুরে আওরঙ্গজেবের শিবিরে পৌঁছান এবং প্রিন্স মুহাম্মদ কাম বখশ মির্জা তাকে দেওরহির কাছে দুর্গের দরজায় স্বাগত জানান। তিনি আওরঙ্গজেবকে অনুসরণ করে বিজাপুরে যান এবং ১৬৮৬ সালের সেপ্টেম্বরে বিজয়ের পর সেখানেই থেকে যান।   মৃত্যু  ১৬৮৮ সালের নভেম্বরে, ঔরঙ্গাবাদি তখনও বিজাপুরে বসবাস করছিল, যখন শহরে প্লেগ ছড়িয়ে পড়ে। প্লেগ বেশ কয়েকজনের মৃত্যুর কারণ ছিল, এবং এর শিকারদের মধ্যে একটি ছিল ঔরঙ্গাবাদি মহল। তার মৃত্যুর পর 'মা'আসির-ই-আলমগিরি'র লেখক সাকি মুস্তাদ খান তাকে 'সম্রাটের প্যারাস্টার, বৃদ্ধ ও নিবেদিত প্রাণ হাত-দাসী' হিসেবে বর্ণনা করেন।  জেব-উন-নিসা বেগম যখন তার অসুস্থতার কথা শুনেছিলেন, তখন তিনি গভীরভাবে শোকাহত হয়েছিলেন, কারণ তিনি সর্বদা সবার সাথে সুন্দর ছিলেন। তার মৃত্যু আওরঙ্গজেবের কনিষ্ঠতম এবং সবচেয়ে প্রিয় উপপত্নী উদয়পুরী মহলের শেষ প্রতিদ্বন্দ্বী, প্রিন্স কাম বখশের মা, তাকে সরিয়ে দেয়।   তথ্যসূত্র    গ্রন্থপঞ্জি      বিষয়শ্রেণী:ভারতীয় ক্রীতদাস বিষয়শ্রেণী:১৬৮৮-এ মৃত্যু বিষয়শ্রেণী:জন্মের সাল অজানা বিষয়শ্রেণী:মুঘল অভিজাত বিষয়শ্রেণী:১৭শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় ব্যক্তি বিষয়শ্রেণী:ঔরঙ্গাবাদ, মহারাষ্ট্রের ব্যক্তি বিষয়শ্রেণী:১৭শ শতাব্দীর ক্রীতদাস
দৌলতপুর কলেজ কুষ্টিয়া জেলার দৌলতপুর উপজেলায় অবস্থিত একটি এমপিওভুক্ত কলেজ। কলেজটি ১৯৮৫ সালে প্রতিষ্ঠিত হয়।   ইতিহাস  দৌলতপুর উপজেলায় কোনো কলেজ না থাকায় স্থানীয় গণ্যমান্য ব্যক্তিগণ ১৯৮৫ সালের ডিসেম্বর মাসের ১১ তারিখে দৌলতপুর কলেজ নামে একটি কলেজ প্রতিষ্ঠিত করেন।   কোর্স চালুর ইতিহাস   ১৯৮৮ সালে দৌলতপুর কলেজ ১৪৩ জন ছাত্র—ছাত্রী নিয়ে প্রথম উচ্চ মাধ্যমিক পরীক্ষা কেন্দ্র পায় এবং ভালো ফলাফলের সাথে ৮০% ছাত্র—ছাত্রী কৃতকার্য হয়। এরপর দৌলতপুর কলেজকে ডিগ্রী পযার্য়ে উন্নীত করা হয়। রাজশাহী বিশ্ববিদ্যালয়ের অধীনে বিএ, বিএসএস ও বিকম পাস কোর্স চালু করা হয়। ১৯৯১—৯২ শিক্ষাবর্ষের বিএ, বিএসএস ও বিকম এবং ১৯৯৩—৯৪ বিএসসি স্বীকৃতি লাভ করে। ২০০৫ সালে দৌলতপুর কলেজে কারিগরি শিক্ষাবোর্ডের অধীনে দুটি ট্রেড চালু করা হয় বর্তমানে ৫টি ট্রেড চালু আছে। ২০০৭—০৮ শিক্ষাবর্ষে ৪টি বিষয়ে (সমাজবিজ্ঞান, রাষ্ট্রবিজ্ঞান, ইসলামের ইতিহাস ও সংস্কৃতি এবং বাংলা) সম্মান কোর্স চালু করা হয়। বর্তমানে ১২টি বিষয়ে উন্নীত করা হয়েছে। বাংলা ও রাষ্ট্রবিজ্ঞান মাস্টার্স কোর্স চালু করা রয়েছে।  তথ্যসূত্র  বিষয়শ্রেণী:কুষ্টিয়া জেলার মহাবিদ্যালয় বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
ইরা সিঙ্ঘল - ২০১৫ ব্যাচের AGMUT (অরুণাচল প্রদেশ, গোয়া, মিজোরাম, ইউনিয়ন টেরিটরিস) ক্যাডার, ভারতীয় প্রশাসনিক সেবা অফিসার। ২০১৪ সালে ইউ. পি. এস. সি. সিভিল সার্ভিস পরীক্ষায় ইরা সর্বাধিক নম্বর প্রাপ্ত ব্যক্তি। সিঙ্ঘল সিভিল সার্ভিস পরীক্ষায় চতুর্থ প্রচেষ্টায় শীর্ষস্থান লাভ করেন। তিনি প্রথম শারীরিকভাবে প্রতিবন্ধী নারী যিনি সিভিল সার্ভিস পরীক্ষার সাধারণ বিভাগেে শীর্ষস্থান লাভ করেন।   প্রাথমিক জীবন এবং শিক্ষা  ইরা সিঙ্ঘল জন্মগ্রহণ করেন মীরাটে । তাঁঁর পিতা ও মাতা রাজেন্দ্র সিঙ্ঘল এবং অনিতা সিঙ্ঘল। তাঁঁর বাবা পেশায় একজন ইঞ্জিনিয়ার এবং মা বীমা উপদেষ্টা। তিনি মীরাটের সোফিয়া বালিকা বিদ্যালয়ের এবং দিল্লির লরেটো কনভেন্ট স্কুলে, শীর্ষ স্থানীয়া ছিলেন। ইরা স্কলায়োসিস নামক একটি মেরুদণ্ড-সম্পর্কিত ব্যাধিতে ভুগছেন, যাতে তার বাহু আন্দোলন বিঘ্নিত হতে থাকে। তিনি আর্মি পাবলিক স্কুল , ধৌলাকুয়ান থেকে বিদ্যালয়ের পাঠ শেষ করে নেতাজি সুভাষ ইনস্টিটিউট অফ টেকনোলজি থেকে কম্পিউটার ইঞ্জিনিয়ারিং পড়েন এবং ফ্যাকাল্টি অফ ম্যানেজমেন্ট স্টাডিজ, দিল্লি থেকে মার্কেটিং ও ফিন্যান্সে দ্বৈত এমবিএ প্রাপ্ত করেন।   কর্মজীবন  ২০১০ সালে সিভিল সার্ভিস পরীক্ষায় পাশ করেও, কর্তৃপক্ষ স্কলায়োসিস বা মেরুদণ্ডেের বক্রতা জনিত অসুখের কারণে হাতের দ্বারা টানা,ঠেলা ও টেনে তোলার অক্ষমতার জন্য তাকে প্রাপ্য পদ দিতে অস্বীকার করেন।  ২০১২ সালে, তিনি কেন্দ্রীয় প্রশাসনিক ট্রাইব্যুনালেের (ক্যাট) বিরুদ্ধে একটি মামলা দায়ের করেন। মামলাটিতে চার বছর পর জেতেন এবং ইন্ডিয়ান রেভিনিউ সার্ভিসে (সি ও ইসি) সহকারী কমিশনারের পদ প্রাপ্ত হন।  সিঙ্ঘল সিভিল সার্ভিস পরীক্ষা ২০১০, ২০১১, ২০১৩ এবং ২০১৪ সালে দেন, প্রথম তিনটি প্রচেষ্টায় তিনি ইন্ডিয়ান রেভিনিউ সার্ভিসে চাকরি পান, কিন্তু ২০১৪ সালে তিনি ভারতীয় প্রশাসনিক সেবায় চাকরি পান।   এমবিএ পাশ করার  পরে  ২০১০ সালে সিভিল সার্ভিস পরীক্ষায় বসার আগে তিনি ক্যাডবেরী ইন্ডিয়াতে একজন প্রকৌশলী হিসাবে কাজ করেন এবং কোকা কোলা কোম্পানিতে  মার্কেটিং ইন্টার্ন  হিসাবে কাজ করেন, এছাড়াও এক বছর স্প্যানিশ ভাষা শেখেন। জুন, ২০১৬ থেকে তিনি  দিল্লী সরকারের সহকারী কালেক্টর (প্রশিক্ষণার্থী)পদে যোগ দেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় বেসামরিক কর্মচারী বিষয়শ্রেণী:ভারতীয় নারী সক্রিয়কর্মী বিষয়শ্রেণী:উত্তরপ্রদেশের নারী বিষয়শ্রেণী:১৯৮৩-এ জন্ম বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
আমান স্টেডিয়াম (আমানি স্টেডিয়াম নামেও পরিচিত) ১৯৭০ সালে নির্মিত তানজানিয়ার স্বায়ত্তশাসিত অঞ্চল জানজিবারের প্রধান ক্রীড়া আয়োজনস্থল। ১৫,০০০ দর্শক ধারণে সক্ষম স্টেডিয়ামটি জানজিবারের রাজধানী জানজিবার সিটিতে অবস্থিত। স্টেডিয়ামটি মূলত ফুটবল, মল্লক্রীড়ার জন্য বহুল ব্যবহৃত। এছাড়াও জানজিবারের বিভিন্ন জাতীয় দিবস যেমন- জানজিবার বিপ্লবের বর্ষপূর্তি অনুষ্ঠান এই স্টেডিয়ামে আয়োজিত হয়। স্টেডিয়ামটি আফ্রিকা মহাদেশে চীনের 'স্টেডিয়াম' কূটনীতির প্রথম নিদর্শন হিসেবে পরিচিত।   ইতিহাস  বাম|থাম্ব|জানজিবার বিপ্লবের ৪০ বছর পূর্তি অনুষ্ঠান স্টেডিয়ামটি ক্রীড়া ছাড়াও রাজনৈতিক ও কূটনৈতিক কারণে উল্লেখযোগ্য। এটি চীন সরকারের আর্থিক সহায়তায় নির্মাণের পর ১৯৭০ সালে উদ্বোধন করা হয়। স্থাপনাটি ১৯৭০-এর পর কয়েক দশক আফ্রিকা মহাদেশ, ল্যাটিন আমেরিকা ও ইউরোপের কতিপয় দেশে চীন সরকারের 'স্টেডিয়াম কূটনীতি' প্রসারের প্রথম সফল কর্ম।  জানিজিবারের দুই জনপ্রিয় রাজনৈতিক দল আফ্রো-সিরাজি পার্টি ও ট্যাঙ্গানিকা আফ্রিকান ন্যাশনাল ইউনিয়ন একত্রে জোট গঠনের গুরুত্বপূর্ণ ঘটনাটি এই স্টেডিয়ামে ঘটেছিল। ১৯৭৭ সালের ৫ ফেব্রুয়ারি এই স্টেডিয়ামে একটি সম্মেলনের মাধ্যম দল দুইটি একত্রিত হয়ে চামা চা মাপিন্দুজি নামে একটি নতুন রাজনৈতিক দল হিসেবে আত্মপ্রকাশ করে, নবগঠিত দলটি পরবর্তীতে জানজিবারের সবচেয়ে দীর্ঘ সময়ের শাসকদলে পরিণত হয়। জানজিবারের রাষ্ট্রপতিরা এখানে শপথ গ্রহণ করেন, তারমধ্যে ২০০০ সালের ৮ নভেম্বর রাষ্ট্রপতি আমানি আবেইদ কারুমে'র শপথ গ্রহণ অনুষ্ঠান উল্লেখযোগ্য। এছাড়াও প্রতিবছর ১২ জানুয়ারি জানজিবার বিপ্লব স্মরণে এই স্টেডিয়ামে জাতীয় কুুুচকাওয়াজ অনুষ্ঠান হয়।  স্টেডিয়ামটি চীনের সহায়তায় বেশ কিছু সংস্কারের পর ২০১০ সালে আবার চালু করা হয়।   বৈশিষ্ট্য  ১৫,০০০ দর্শক ধারণক্ষম স্টেডিয়ামের মধ্যমাঠটি ফুটবল খেলার জন্য ব্যবহার করা হয়, ফুটবল মাঠের চারপাশে মল্লক্রীড়ার দৌড়ের ট্র্যাক বসানো। স্টেডিয়ামের পশ্চিমাংশে ছাউনী ও প্যাভিলিয়ন সহ দর্শক আসন বসানো হয়েছে। দিবা-রাত্রীর খেলা আয়োজনের জন্য স্টেডিয়ামটির পূর্ব ও পশ্চিম দর্শকাসনের পেছনে বৈদ্যুতিক বাতি সুবিধা উপলব্ধ আছে।   তথ্যসূত্র    বহিঃসংযোগ    ওয়ার্ল্ড স্টেডিয়ামের চিত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বহুমুখী স্টেডিয়াম বিষয়শ্রেণী:১৯৭০-এ প্রতিষ্ঠিত